EELK Viljandi Pauluse kogudus

Kes oli apostel Paulus?
2026-03-05 17:00 - 19:00 (Europe/Tallinn)
Sel aastal tähistab Viljandi Pauluse kirik 160. aastapäeva. Kes aga oli apostel Paulus, kelle järgi sai meie kirik oma nime?
5. märtsil kell 17 algab PIIBLIKURSUS PAULUSEST, mis viiel õhtul avab selle erakordse mehe elu ja töö. Kursust juhib EELK Misjonikeskuse piibliõpetaja Liisa Rossi. Kursus on tasuta. Kohtume Pauluse kirikus!

Tule leerikooli!
2026-04-22 18:00 - 23:30 | Viljandi Pauluse kirikus, Kiriku 5, Viljandi, Estonia
Kolmapäeval 22. aprillil kell 18 alustab Viljandi Pauluse kirikus kevadine leerikursus.
Leerikursus on ristiusu ABC kursus, kus kõneldakse sellest, milline on kristlik usk, mida tehakse kirikus, mis eristab erinevaid kirikuid jms. Oled oodatud leerikooli, kui soovid saada ristitud, ristida oma lapsi või saada ristivanemaks, kiriklikult abielluda või kui Sul on lihtsalt huvi kristliku usu- ja kultuuriloo vastu. Leerikursusega liitumiseks ennast eelnevalt registreerima ei pea, tuleb tulla lihtsalt kohale esimesse tundi kolmapäeval 22.04 kell 18 Viljandi Pauluse kirikusse. Leerikursus lõpeb leeriõnnistamisega 5. juulil kell 10.
Leerikursusega saab liituda alates 15. eluaastast, ülemist vanusepiiri pole.
NB! leerikursusele võivad vabakuulajatena tulla ka need, kes on juba leeris käinud, kuid soovivad oma teadmisi värskendada-täiendada.
Leerikursust viib läbi koguduse õpetaja Marek Roots.
Rohkem infot saab kirjutades marek.roots@eelk.ee või helistades tel 5193 1501.
Jagage leerikursuse infot huvilistele!
